text: одағай сөз табы. одағай сөздер көбінесе адам сезімінің алуан түрлі күйін білдіретін дыбыстар сияқты болып келеді. бірақ олар жай ғана дыбыстар емес, жұртшылыққа әбден түсінікті болып, белгілі дағды бойынша сөз ретінде пайдаланатын дыбыстар. олар жұртшылыққа әбден түсінікті болып жай ғана дыбыстардың қатарынан шығып, белгілі сөзге айналған. мысалы: уау, жігіттер-ау, бұл қалай? (ғ. сланов); па, сабаз, мал болғаныңа! (бұ да); түу, қандай тымырсық түн (бұ да); е, жолдас, жақсы жатып, жай тұрдыңыз ба? (с. мұқанов) дегендердегі уау, па, түу, деген одағайлар үйреншікті сөздерге айналып, жұрттың бәріне түсінікті болып кеткен. одағай сөздер мағына жағынан заттың өзі туралы да, сыны, саны, қимылы туралы да, қимылдың жайы-күйі туралы ұғым бермейді. одағайлар өз алдына ерекшеліктері бар сөздер. ал ол ерекшеліктері мыналар: одағай сөздердің мағыналары адамның әр түрлі сезімімен байланысты шығатын дыбыстық ишараттарды білдіреді. мысалы: мұны бастап жүрген кім екен, ә? (ә. әбішев); деген қандай қызық? (ғ. сланов) дегендердердегі ә, япырмау сөздер одағайлар. адамның көңіл күйі құбылмалы болатындықтан, одағай сөздердің көпшілігінің мағыналары да құбылмалы, ауыспалы демек, көп мағыналы болып келеді. одағай сөздер сөйлемнің басқа мүшелерімен грамматикалық жағынан байланыспайды, олай болса, өзі жарыса айтылған сөйлемнің мүшесі болмайды. одағайлар негізгі және туынды болып екіге бөлінеді. негізігі одағайларға: ау, па, ей, әй, е, уа, уау, уай, я, пай, ә, о, оһо, ой, ие, аһа, ау, беу дегендер жатады. бұл одағайлар қайталанып қолданылмайды туынды одағайларға: мәссаған, бәрекелді, әттегенай, жаракімалла, масқарай, тоба, астапыралла, япырмай, ойпырмай, дариға ... сияқтағандар жатады. бұйрық, сұрау мәнді сөздер (кәне, кәнеки, ал, әйда). мысалы: кәне, коллектив боламыз дегендерің қол көтеріңдер (б.майлин). адамға арнайы айтылатын одағайлар. көрсету нұсқау сөздері (кәні, міне, әні ) ұсыну сөздері (мә, айда) тыю сөздері (жәй, тәй, тек, тәйт) бұл топқа төрт түлік мал, ит, мысық сияқтанған үй айуандарын жемге шақыру, айдау, үркіту т. б. мақсатымен қолданылған сөздер мен тіркестер жатады. мысалы: түйеге: көс, көс! сорап, қой мен ешкіге: пфша (пішә), құрау-құрау! шәйт! шек! шеге, шеге! жылқыға: моһ, моһ! тәк, тәк! құрау, құрау! құр, құр! ит пен мысыққа: кә, кәһ! күшім, күшім! мышы-мышы! пырс! таңдайды тақылдатып, еріндерді шүйіріп, ысқырып айтатын, қиын болатын одағайлар да бар. бұларды, әдетте, шақыру одағайлары дейміз, бірақ олар тек шақыру ғана емес, жекіру, ұрысу тағы сол сияқты мағыналарды білдіреді. көңіл-күй одағайлары адамның әр түрлі сезімдерін, көңіл-күйін білдіретін сөздер. олар: *а) жағымды көңіл-күйді білдіретіндер (алақай! паһ-паһ! бәрекелді! ура! т. б.); *ә) жағымсыз эмоцияны білдіретіндер (әттең! әттеген-ай! қап! түге! пішту! бай-бай- бай! т. б.); *б) әрі жағымды, әрі жағымсыз көңіл- күйді білдіретіндер (пай-пай, шіркін, алатау! пай-пай, мыналар төбелесетін болды ғой!) болып бөлінеді. адам не айуанға бағышталып, шақыру, жекіру, бұйыру мақсатымен айтылған одағайлар. бұлар бағышталып отырған объектілерге қарай ішінара екі топқа бөлінеді: *а) адамға бағышталып айтылған одағайлар. бұған бұйыру, жекіру, тиым салу т. б. мақсатында жұмсалған (жә! тәйт! сап-сап! әуһ! әлди-әлди! әйда!) сөздері жатады. бұл топқа өмірде жиі қолданылатын, адамдардың амандасу, қоштасу т. б. сыйластық белгісі ретінде жұмсалатын қош! рахмет! қайыр! құп! ләббай! кеш жарық! т. б. одағайлар жатады. одағайлар мағына құбылмалылығына байланысты бір мағыналы (алақай! қап! әттең! т. б.) және көп мағыналы (ә! пәлі! пай-пай! т. б) болып екіге бөлінеді. одағайлар әуезділік, ырғақ құбылмалылығына өте бай категория. одағайлар негізінен, түрленбейтін, қосымшаларды көп қабылдай бермейтін сөздер. о-лар арасында жеке-дара күйінде ғана айтылатындар да, қосар күйінде қолданылатындар да бар. құрамы жағынан алып қарағанда түбір (ә! о! қап! ой! т. б.) және туынды (мәссаған! апырым-ай! бәрекелді! әттеген! т. б.) түрлері кездеседі. одағайлар өз алдына сөйлем мүшесі бола алмайды. олар жеке-дара тұрғанда сөз-сөйлем қызметін атқарады. одағайлар сөйлем ішінде, әсіресе, диалогты сөйлемдерде етістіктермен тіркеседі де белгілі бір сөйлем мүшелерінің құрамына енеді. одағайлар кейде етістіктермен тіркесіп фразеологиялық тіркестердің жасалуына себеп болады (ай-шай демей, шу дегеннен, әу деді т. б.).